ГОДИШЕН ДОКЛАД ЗА ДЕЙНОСТТА на „ПАРТНЕР-ЖСП" ЕООД за 2009 г.
Описание на дейността
"ПАРТНЕР-ЖСП" ЕООД , гр. Варна е създадена през 1997 г. като еднолично дружество с ограничена отговорност.
Дружеството е със седалище и адрес на управление гр. Варна, ул. Страхил войвода № 20 ап. 42; телефон 0519/ 926 62; факс 0519/ 926 26; електронен адрес - partnerjsp@abv.bg.
Основната дейност на "ПАРТНЕР-ЖСП" ЕООД е ремонт и поддръжка на технологично оборудване и съоръжения в областта на циментовата и химическата промишленост. Благодарение на високата квалификация на екипа, натрупания опит и професионализъм дружеството е основен подизпълнител на големи индустриални комплекси като „Девня Цимент" АД и „Вулкан Цимент АД. Извършваните от нас услуги са високо ценени и удовлетворяват изискванията на клиентите ни, показателно за което е привличането на нови клиенти като „Солвей Соди" АД, „Агрополихим" АД, „Завод за добив на варовик" АД и др..
От 2003 г. дружеството развива успешно и други дейности:
· Опаковане и експедиция на цимент и циментови смеси.
· Експлоатация и поддръжка на ГТЛ за варовик.
Преглед на дейността, развитие и резултати от дейността на дружеството.
През 2009 г. са получени 197 броя поръчки свързани с ремонт и поддръжка на технологично оборудване и съоръжения, осъществена е експедиция на 891 хил.т. цимент, циментови смеси и суровини от обект „Девня" и 366 хил.т. от обект „Вулкан", а транспортираните количества варовик са 189 хил.т.
Обема на извършените услуги по видове дейности са както следва:
	Дейност
	Обем производство
	Изменение

	
	2009 г.
	2008 г.
	

	Ремонт и поддръжка - брой поръчки
	197
	346
	-149

	Опаковка Девня - хил.т.
	891
	1 577
	-686

	Опаковка Вулкан - хил.т.
	366
	735
	-369

	ГТЛ - хил.т.
	189
	952
	-763


От посочената по-горе информация става видно, че обема на производството в „ГТЛ" намалява със 763 хил.т.. Това се дължи на подновяване на договора за експлоатация и поддръжка на ГТЛ за варовик с Люляка Матириълс ЕАД в края на годината.
Броят на поръчките в ремонтната дейност, количествата на цимент и циментови смеси в „Опаковка Девня" и „Опаковка Вулкан" намаляват за разглеждания период. Намалението се дължи на световната криза засегнала много силно строителството и всички съпътстващи го дейности и по- ниската цена на цимента внос от Турция.
През финансовата 2009 год. са отчетени общо приходи в размер на 4 002 хил. лева. Те са със 1 510 хил. лв. по-малко спрямо предходната 2008 година.
Приходите от оперативна дейност са както следва:
	Приходи
	2009 година
	2008 година
	Изменение

	
	хил.лв.
	хил.лв.
	хил.лв.

	Нетни приходи от продажби
	3 922
	5 304
	-1 382

	Увеличение на запасите от продукция и незавършено производство
	
	112
	-112

	Други приходи
	67
	94
	-27

	Общо приходи от оперативна дейност:
	3 989
	5 510
	-1 521


Нетните приходи от продажби включват:
	Нетни приходи от продажби
	2009 г. хил.лв.
	относителен дял - %
	2008 г. хил.лв.
	относителен дял - %
	Изменение

	
	
	
	
	
	хиллв.
	относителен дял - %

	1. Услуги, в т.ч.
	3896
	99.34
	5291
	99.75
	-1395
	-0.42

	- Ремонт и поддръжка
	2421
	61.73
	2797
	52.73
	-376
	8.99

	- Опаковка Девня
	760
	19.38
	1328
	25.04
	-568
	-5.66

	- Опаковка Вулкан
	656
	16.73
	1027
	19.36
	-371
	-2.64

	- ГТЛ
	25
	0.64
	83
	1.56
	-58
	-0.93

	- Механизация
	29
	0.74
	47
	. 0.89
	-18
	-0.15

	- Консултантски
	5
	0.13
	9
	0.17
	-4
	-0.04

	2. Наеми
	26
	0.66
	13
	0.25
	13
	0.42

	Общо
	3922
	100
	5304
	100
	-1382
	_


Най-голям относителен дял заемат приходите от основната за дружеството дейност - ремонт и поддръжка на машини и съоръжения в промишлеността - 61.73 %. Следват приходите от опаковка и експедиция на цимент и циментови смеси в обект „Девня Цимент" - 19.38 % , опаковка и експедиция „Вулкан" - 16.73 %, механизация - 0.74 %, наеми - 0.66 %, ГТЛ за варовик - 0.64 %, консултантски - 0.13 %.
В сравнение с предходния отчетен период се забелязва тенденция на намаление на приходите от услуги.
През 2009 година дружеството отчита намаление на запасите от продукция и незавършено производство в размер на 118 хил.лв.
В отчета за приходите и разходите в състава на други приходи се включват:
	Други приходи
	2009 година
	2008 година
	Изменение

	
	хил.лв.
	относителен дял - %
	хил.лв.
	относителен дял - %
	хил.лв.
	относителен дял - %

	Продажби на дълготрайни активи
	28
	41.79
	34
	36.17
	-6
	22.22

	Продажби на материали
	20
	29.85
	31
	32.98
	-11
	40.74

	Отписани задължения
	19
	28.36
	29
	30.85
	-10
	37.04

	Общо
	67
	100.00
	94
	100.00
	-27
	100.00


Финансовите приходи реализирани през 2009 год. са с общ размер 13 хил. лева, като спрямо предходната 2008 г. са се увеличили с 11 хил.лв.. По своята същност са приходи от лихви по разплащателни сметки и депозити.
През отчетния период за осъществяването на своята дейност дружеството е направило разходи на обща стойност 3 734 хил. лева, които са с 1 563 хил. лева по-малко спрямо предходната 2008 год.
Разходите на дружеството по икономически елементи са както следва:
	
	2009 година
	2008 година
	Изменение

	Разходи
	
	относи​
	разходи на
	
	относи​
	разходи на
	
	относи​

	
	хил.лв.
	телен
	100 лв.
	хил.лв.
	телен
	100 лв.
	хил.лв.
	телен

	
	
	дял %
	приходи
	
	дял %
	приходи
	
	ДЯЛ

	Разходи за суровини и материали
	523
	14.57
	13.07
	700
	13.31
	12.70
	-177
	1.26

	Разходи за външни услуги
	1107
	30.84
	27.66
	1909
	36.30
	34.63
	-802
	-5.46

	Разходи за възнаграждения
	1335
	37.19
	33.36
	1771
	33.68
	32.13
	-436
	3.51

	Разходи за осигуровки
	264
	7.35
	6.60
	410
	7.80
	7.44
	-146
	-0.44

	Разходи за амортизация на дълготрайни активи
	155
	4.32
	3.87
	109
	2.07
	1.98
	46
	2.24

	Разходи от обезценка на текущи активи
	2
	0.06
	0.05
	1
	0.02
	0.02
	1
	0.04

	Други разходи
	204
	5.68
	5.10
	359
	6.83
	6.51
	-155
	-1.14

	Общо разходи
	3590
	100.00
	89.71
	5259
	100.00
	95.41
	-1669
	0.00


С най-голям дял в разходите по икономически елементи са разходите за възнаграждения, следват разходите за външни услуги, разходите за материали, разходите за социални осигуровки, другите разходи и разходите за амортизации.
Разходите за материали са намалели в сравнение с предходния отчетен период с 177 хил.лв., но техния относителен дял се е увеличил в състава на общите разходи с 1.26 %. В тях с най-голям относителен дял са разходите за основни суровини - 59.08 %, разходите за ГСМ и енергия - 29.06 %, охрана на труда - 5.16 %, резервни части - 3.25 % .На 100 лева приходи разходите за материали спрямо 2008 год. са се увеличили от 12.70 лв. на 13.07 лв..
Разходите за външни услуги са намалели спрямо 2008 г. В тях с най- голям дял - 56.01 % са разходите за услуги от подизпълнители, следват разходите за консултантски услуги - 13.82 %, разходите за наеми - 10.48 %, други разходи - 5.42 % и разходи за застраховки - 3.97 %.
Разходите за персонала спрямо 2008 г. са намалели с 436 хил.лв., което е свързано с извършени съкращения наложени от намаления обем на работа.
Средната работна заплата в „Партнер-ЖСП" ЕООД намалява от 837.00 лв. на 774.99 лв..
Другите разходи са в размер на 204 хил.лв., като в състава им се включват разходи за храна по наредба 11 - 126 хил.лв., ваучери за храна - 15 хил.лв., балансова стойност на продадените активи (без продукция) - 26 хил.лв., командировки - 16 хил.лв., обучение на кадри - 9 хил.лв. и други - 12 хил.лв..
Финансовите разходи през 2009 г. са с общ размер от 26 хил. лева спрямо предходната 2008 г., когато финансовите разходи са били 38 хил. лева.
Финансовите разходи по видове, са формирани както следва:
· разходи за лихви са в размер на 20 хил. лева при отчетени за 2008 г. 31 хил. лева;
· други финансови разходи - 6 хил. лева при отчетени 7 хил. лева през
2008 г..
Намалението на финансовите разходи през 2009 г. сравнение с предходния отчетен период е в размер на 12 хил. лева.
Финансовият резултат за 2009 год. на "Партнер-ЖСП" ЕООД преди облагане с корпоративни данъци е печалба в размер на 268 хил. лева. За
2009 год. дължимия корпоративен данък е в размер на 20 хил. лева. Измененията по отсрочени данъци са в размер на 7 хил. лева. Разходите за данъци в отчета за приходите и разходите са в размер на 27 хил. лева.
За 2009 г. дружеството реализира нетна печалба в размер на 241 хил. лева, което представлява увеличение от 49 хил. лева спрямо предходната 2008 г.. Дивидент за 2009 г. ще бъде определен с Решение на едноличния собственик на капитала на "Партнер-ЖСП" ЕООД.
Финансово състояние и основни рискове пред дружеството
Собственика на капитала определя състоянието на дружеството като стабилно и изготвянето на финансовия отчет за 2009 год. на базата на принципа за „действащо предприятие" като обосновано. Основание за такъв извод дават следните финансови показатели:
· През 2009 г. дружеството отчита печалба преди данъчно облагане 268 хил.лв., което се дължи на реализираната печалба от основна дейност в размер на 281 хил. лева и загуба от финансови операции - 13 хил. лева.
· Нетната печалба за годината е в размер на 241 хил.лв., което представлява ръст от 25.52 % или 49 хил. лева спрямо предходната 2008 г.
· Увеличава се показателят обща ликвидност, като за 2009 год. е 2.64, а за 2008 год. - 2.50. Това е резултат както от намаляване размера на текущите пасиви, така и от намаляване размера на краткотрайните активи.
· Показателят финансова независимост за текущия отчетен период е 2.52. В сравнение с предходния отчетен период (2008 год. - 1.89) показателят се е увеличил с 0.63, което се дължи предимно на намаляване на пасивите на дружеството.
· Рентабилността на приходите от продажби през 2009 год. е 6.14 %, при 3.62 % през 2008 година.
Фактори на финансовия риск
Осъществявайки дейността си, дружеството е изложено на многообразни финансови рискове: ценови риск (включващ валутен риск, лихвен риск и пазарен риск), кредитен риск и ликвиден риск. Ръководството на дружеството следи възможните рискове и има за цел да намали евентуалните неблагоприятни ефекти върху финансовия резултат.
> Ценови риск
Риск, произтичащ от колебанията в цената на финансов инструмент, който в зависимост от вида на финансовия инструмент може да бъде :
Валутен риск
Дружеството няма активи и пасиви деноминирани в друга чуждестранна валута освен в евро. Това намалява валутните рискове.
Лихвен риск
Лихвеният риск за дружеството възниква от получените дългосрочни заеми. Заемите с плаващи лихвени проценти излагат дружеството на лихвен риск, свързан с изменение на бъдещите паричните потоци. Политиката на дружеството е да сключва договори за заем при лихвен процент, фиксиран към пазарния, например EURIBOR, и експозициите се следят регулярно.
Пазарен риск
Дружеството не е изложено на риск от промяна в цените на стоките или другите притежавани активи.
· Кредитен риск
В дружеството няма значителна концентрация на кредитен риск. Дружеството има разработена и внедрена политика, която гарантира, че продажбите на продукция и услуги се извършват на клиенти с подходяща кредитна история.
· Ликвиден риск
Ликвидният риск е рискът, произтичащ от възможността дружеството да не погаси в договорения размер или изобщо финансов пасив, както и възможността дружеството да погаси в пълен размер финансов пасив, но на по - късна дата от уговорената. Дружеството управлява своите активи и пасиви по начин, който му гарантира, че редовно и без забава може да изпълни ежедневните си задължения.
Като цяло ценовите, кредитните и ликвидните рискове се оценяват от ръководството на дружеството като равни и по - малки от нормалните за отрасъла.
Инвестиции
През 2009 год. бяха направени инвестиции на обща стойност 295 хил. лева. Закупени бяха ДМА, както следва:
· Хидравличен цилиндър YS - 50/160;
· Газорезна машина SKORPION 3000G;
· Къртач AUSR ТЕ 1000 - AVR/ 230 V OST;
· Повдигателна платформа PRATIKA 185 TOWABLE;
· Нисан Кабстар с повдигателна платформа СТЕ Z 21;
· Мотокар CLARK GEN 2 C30D;
· Мерцедес Спринтер 311 CDI;
· Джип Командер;
· Други - стопански инвентар.
Структура на основния капитал
Основният капитал на „Партнер-ЖСП" ЕООД е в размер на 5 хил. лева, разпределен в 500 броя дялове по 10 лева всеки.
Собственик на капитала е Жеко Стоянов Попов.
През отчетния период дружеството се представлява от Жеко Стоянов Попов.
През отчетния период не са извършвани сделки между дружеството свързани с него лица, които съществено се отклоняват от пазарните условия или които излизат извън обичайната дейност на дружеството.
„Партнер - ЖСП" ЕООД е свързано лице с ЕТ "Конкурент 2", тъй като имат един и същ собственик.
Данни за персонала
Средносписъчният състав на персонала нает по трудови правоотношения и договори за управление за отчетния период по категории и образование е както следва:
	№
	Наименование
	Среден списъчен брой

	
	
	2009 г.
	2008 г.

	1.
	Категории
	
	

	1
	Управител
	1
	1

	2
	Специалисти с ръководни функции
	17
	17

	3
	Аналитични специалисти
	4
	3

	4
	Приложни специалисти
	5
	6

	5
	Квалифицирани производствени работници
	57
	69

	6
	Оператори на машини и съоръжения
	52
	63

	7
	Помощен персонал
	5
	9

	Общо
	141
	168

	II.
	Образование
	
	

	1
	Висше
	9
	13

	2
	Средно
	97
	113

	3
	Основно
	35
	42

	Общо
	141
	168


Събития, настъпили след датата, към която е съставен финансовия отчет
Годишният финансов отчет на дружеството е съставен към 31.12.2009 г.. Той е изготвен на 19.03.2010 г.. На 22.03.2010 г. финансовият отчет е одобрен с Решение на собственика на капитала.
Няма настъпили събития след датата на годишния финансов отчет.
Предвиждано развитие на дружеството
През 2010 год. ръководството на дружеството очаква постигане на икономически и финансови резултати в съответствие с интересите на собственика на капитала. Стратегията на „Партнер-ЖСП" ЕООД е утвърждаване като предпочитан партньор на клиенти от голям брой промишлени отрасли.
Основните цели и задачи, които стоят пред дружеството за решаване и които следва да се преследват през следващата година, могат да се обобщят в следните групи:
По отношение на програмата за увеличаване на приходите:
· Продължаване на проекта за изграждане на нова производствена база в с. Тополи, с цел повишаване капацитета на дружеството;
· Продължаване на политиката на преструктуриране на производствената и административно - организационната дейности в дружеството, състоящо се в оптимизиране на персонала на всички нива и повишаване качеството на извършваните услуги - подбиране на високо квалифициран персонал и изграждане, с негово участие, на стимулираща организация, предпоставка за максималното разгръщане на неговия потенциал, при съответно конкурентно заплащане;
· Продължаване на процесите свързани с оптимизиране на активите на дружеството, в т.ч. и освобождаване (чрез продажба, преоценка или бракуване) от неефективни, физически и морално остарели производствени мощности и замяната им със съвременни в технологично и производствено отношение активи.
· Разработване и внедряване на единна концепция за маркетинг и развитие на пазарите и промоциране на извършваните от нас услуги в областта на ремонта и поддръжката на машини и съоръжения за промишлеността, както и изграждането на нови такива.
По отношение програмата за намаляване на разходите за дейността на дружеството
· Качествено подобряване и повишаване на вътрешно - финансовия контрол на разходите за дейността по видове и направления.
Постигане и поддържане на основните финансово- икономически показатели в съответствие с одобрените от ръководството стандарти и нормативи.

· Стимулиране на персонала от всички нива към инициативи за оптимизиране на производството и намаляване на разходите.
· Максимално оптимизиране на персонала на дружеството.
· Максимално подразпределяне на ръководните и отговорни функции с цел създаване на гъвкава и дейна организация, подобряване на комуникацията и координацията между всички звена и нива на организационните структури.

· Разработване и внедряване на системи за управление на здравето и безопасността при работа (OHSAS 18001:2007) и системи за управление на околната среда (ISO 14001:2004), с цел намаляване на разходите по злополуки и подобряване ефикасността на труда, подобряване репутацията на организацията за безопасен труд и минимизиране на риска от екологични инциденти.
Управлението на дружеството е уверено в благоприятните перспективи за развитие и през следващите години.
гр. Варна
23.03.2010 г.
